als_Latn dik_Latn sag_Latn
Përgjithësisht kuksianët që drejton trajneri Artim Shaqiri nga Tetova u përpoqën të merrnin një pikë, duke ia dalë siç pohoi ai “me shumë fat”
Denion Ndrenika
Lorenc Jemini tregoi guxim të madh kur i dha 11-metërsh Kukësit në fushën e Skënderbeut në Korçë.
Gjyqtari Jemini ishte i vendosur dhe fare pranë aksionit kur fishkëlleu për 11-metërshin që shkatërroi shpresat për të barazuar Kukësin dhe Tiranën në krye të kampionëve katër herë radhazi në katër vitet e fundit dhe pesë në histori.
Vlonjati Hair Zeqiri e shënoi golin për 1-1 të barazimit 36 sekonda nga fundi i lojës me atë 11-metërsh.
Lojtari i Kombëtares së Shqiptarëve, Kristi Vangjeli tha se ishte i habitur që gjyqtari dha 11-metërshin, ndërsa pohoi se vërtetë ishte penguar kundërshtari, atëherë vendimi i Jeminit ka qenë i drejtë.
Vangjeli shihet ta ketë shtyrë topin dhe pothuajse aspak kundërshtarin e Kukësit, por në një çast fare pranë dhe me shpejtësi, edhe gjyqtari vështirë të ishte i qartë.
Më shumë Kukësi pati disi fat, pasi dy herë e shpëtuan shtyllat dhe disa sekonda përpara 11-metërshit portieri Argent Halilaj priti gjuajtjen e Enkel Aliajt.
Përgjithësisht kuksianët që drejton trajneri Artim Shaqiri nga Tetova u përpoqën të merrnin një pikë, duke ia dalë siç pohoi ai “me fat”.
“Kur thonë “mos të lëntë zoti pa fat”! Patëm tepër fat sot dhe jo fat! Skënderbeu kërkonte më shumë fitoren edhe pse ne ishim shumë të motivuar. Duke parë rastet e krijuara në pjesën e parë dhe nëse nuk shënon, do të pësosh. Skënderbeu mori nismë të madhe dhe mund të them që e udhohoqi lojën”-tha trajneri Shaqiri.
Ai shtoi se në këndvështrimin e tij “ishte penallti, por gjyqtari është më pranë dhe e sheh më mirë se ne nga larg”.
21-vjeçari nga Kosova Leonit Abazaj ishte shënuesi i golit të parë të korçarëve që shkëlqyen veçanërisht me ritmin dhe vallëzimet e shqiptarit tjetër nga Kosova, Bernard Berisha.
Ndeshja ishte e mirë, pa shqetësime nga tifozët dhe pa telashe për gjyqtarin, përfshi pranimin e korçarëve të 11-metërshit në minutën 93 e 24 sekonda, nga 94, pra 4 shtesë që u dhanë.
Ndeshja e fundit e javës së 23-të të Kategorisë Superiore filloi prej orës 18:00 vendore (12:00 në Nju Jork) në stadiumin e Korçës.
Java 23 më 22 dhe 23 shkurt 2015
KF Laçi-KF Tirana 3:0
KF Elbasani-Flamurtari Vlorë 0:1
Partizani Tiranë-Teuta Durrës 2:1
Vllaznia Shkodër-Apolonia Fier 2:0
Skënderbeu Korçë-KS Kukësi 1:1
Kukësi i prin tabelës me 48. E dyta është Tirana me 47 dhe Skënderbeu i treti me 45. Mandej, Partizani 44, Laçi ka 38, Flamurtari 34, Vllaznia 26, Teuta 19, Elbasani 12 dhe Apolonia 9 pikë.
als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn fin_Latn als_Latn